ዶክተር ፋንታ ማንደፍሮ በምክትል ርእሰ መስተዳድርነት በእጩነት ቀርበዋል፡፡
የአማራ ብሔራዊ ክልል ምክር ቤት 5ኛ ዙር 5ኛ ዓመት የሥራ ዘመን አስቸኳይ ጉባኤ በምክር ቤቱ አዳራሽ ተጀምሯል፡፡የአማራ ክልል ርእሰ መሥተዳድር ተመሥገን ጥሩነህ የዕጩ ተሿማዎች ዝርዝር ግለ ታሪክና የሹመቱን አስፈላጊነት ለምክር ቤቱ አባላት አስረድተዋል፡፡ ወቅቱን የዋጀ በዕውቀት ላይ የተመሠረተ አመራር ለመስጠትና ኃላፊነትን በአግባቡ ለመወጣት የሚጠይቅ ወቅት ላይ በመሆናቸው ሹመቱ አስፈላጊ መሆኑን ተናግረዋል፡፡ የክልሉ ምክትል ርእሰ መስተዳድር ላቀ አያሌው፣ የአማራ ክልል የብልጽግና ፓርቲ ቅርንጫፍ ጽሕፈት ቤት ኃላፊ አቶ ዮሐንስ ቧያለው፣ በርእሰ መስተዳድር ደረጃ የኢንዱስትሪና ኢንቨስትመንት ቢሮ ኃላፊ አቶ መላኩ አለበል እና የከተማ ልማት፣ ቤቶችና ኮንስትክሽን ቢሮ ኃላፊ አቶ ፋንታ ደጀን በፌዴራል መንግሥት ደረጃ ኃላፊነት ስለተሰጣቸው በምትካቸው አዳዲስ ሹመት መስጠት እንዳስፈለገ ነው ርእሰ መስተዳድር የተናገሩት፡፡በመሆኑም ዶክተር ፋንታ ማንደፍሮ በምክትል ርእሰ መስተዳድርነት በእጩነት ቀርበዋል፡፡ የምክር ቤት አባላትም በእጩ ምክትል ርእሰ መሥተዳድሩ ዙሪያ ሐሳብ እየሰጡ ነው፡፡